Oficiālais Vēstnesis L 215 , 07/08/1997 Lpp. 0050 - 0051



Komisijas Lēmums (1997. gada 9. jūlijs) par kopējiem tehniskiem noteikumiem attiecībā uz pieslēguma prasībām, kas piemērojamas telefonijas lietojumprogrammām Ciparsignālu Eiropas bezvadu telekomunikācijās (DECT) (2. izdevums) (Dokuments attiecas uz EEZ) (97/524/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 29. aprīļa Direktīvu 91/263/EEK par dalībvalstu tiesību aktu tuvināšanu attiecībā uz telekomunikāciju termināliekārtām, kā arī to atbilstības savstarpēju atzīšanu [1], kurā grozījumi izdarīti ar Direktīvu 93/68/EEK [2], un jo īpaši tās 6. panta 2. punkta otro ievilkumu, tā kā Komisija ir pieņēmusi pasākumu, ar kuru norāda termināliekārtu veidu, attiecībā uz ko ir vajadzīgi šie kopēji tehniski noteikumi, kā arī attiecīgā deklarācija par šo noteikumu piemērojuma jomu; tā kā ir jāpieņem atbilstīgi saskaņotie standarti vai daļa no tiem, kas īsteno pamatprasības, kas pārveidojamas kopējos tehniskos noteikumos; tā kā, lai ražotājiem nodrošinātu nepārtrauktu piekļuvi tirgiem, jāpieņem pārejas noteikumi attiecībā uz iekārtām, kas apstiprinātas atbilstīgi Komisijas Lēmumam 94/472/EK [3]; tā kā, beidzoties pārejas laikam, jāatceļ Lēmums 94/472/EK; tā kā ar šo lēmumu pieņemtie kopējie tehniskie noteikumi ir saskaņā ar Telekomunikāciju iekārtu apstiprināšanas komitejas (ACTE) atzinumu, IR PIEŅĒMUSI ŠO LĒMUMU. 1. pants 1. Šo lēmumu piemēro DECT (Ciparsignālu Eiropas bezvadu telekomunikācijas) termināļu radioiekārtām, kas darbojas frekvenču joslā no 1880 līdz 1900 Mhz atbilstīgi saskaņotajam standartam, kas definēts 2. panta 1. punktā. 2. Ar šo lēmumu pieņem kopējus tehniskos noteikumus, kas aptver telefonijas lietojumprogrammu prasības 1. punkta minētajām termināliekārtām. 2. pants 1. Kopējie tehniskie noteikumi ietver saskaņoto standartu, ko kompetentā standartizācijas iestāde izstrādājusi, lai pēc iespējas īstenotu pamatprasības, kas paredzētas Direktīvas 91/263/EEK 4. panta g) punktā. Atsauce uz standartu ir pielikumā. 2. Šā lēmuma aptvertās termināliekārtas atbilst 1. punktā minētajiem kopējiem tehniskajiem noteikumiem, kuri atbilst Direktīvas 91/263/EEK 4. panta a) un b) punktā minētajām būtiskajām prasībām, kā arī prasībām citās piemērojamās direktīvās, piemēram, Padomes Direktīvās 73/23/EEK [4] un 89/336/EEK [5]. 3. pants Paziņotās iestādes, kas izraudzītas veikt Direktīvas 91/263/EEK 9. pantā paredzētās procedūras, attiecībā uz termināliekārtām, ko aptver šā lēmuma 1. panta 1. punkts ne vēlāk kā sešus mēnešus pēc šā lēmuma izziņošanas piemēro 2. panta 1. punktā minēto saskaņoto standartu vai nodrošina tā piemērošanu. 4. pants 1. Lēmumu 94/472/EK atceļ sešus mēnešus pēc šā lēmuma izziņošanas. 2. Termināliekārtas, kas ir apstiprinātas atbilstīgi Lēmumam 94/472/EK, var turpināt laist tirgū un nodot ekspluatācijā, ja šis apstiprinājums ir piešķirts ne vēlāk kā sešus mēnešus pēc šā lēmuma izziņošanas. 5. pants Šis lēmums ir adresēts dalībvalstīm. Briselē, 1997. gada 9. jūlijā Komisijas vārdā – Komisijas loceklis Martin Bangemann [1] OV L 128, 23.5.1991., 1. lpp. [2] OV L 220, 31.8.1993., 1. lpp. [3] OV L 194, 29.7.1994., 91. lpp. [4] OV L 77, 26.3.1973., 29. lpp. [5] OV L 139, 23.5.1989., 19. lpp. -------------------------------------------------- PIELIKUMS Atsauce uz piemērojamo saskaņoto standartu Lēmuma 2. pantā minētais saskaņotais standarts ir šāds: radioiekārtas un sistēmas (RES); pieslēguma prasības, ko piemēro GAP (ģeneratīvas piekļuves protokols) lietojumprogrammu termināliekārtām Ciparsignālu Eiropas bezvadu telekomunikācijās (DECT) ETSI Eiropas Telekomunikāciju standartu institūts ETSI sekretariāts TBR 10, 2. izdevums – 1997. gada janvāris (bez priekšvārda) Papildu informācija Eiropas Telekomunikāciju standartu institūts ir atzīts saskaņā ar Padomes Direktīvu 83/189/EEK [1]. Minētais saskaņotais standarts ir izstrādāts pēc pilnvaras, kas izsniegta saskaņā ar atbilstīgajām procedūrām Padomes Direktīvā 83/189/EEK. Minētā saskaņotā standarta pilnu tekstu var saņemt pēc adreses: European Telecommunications Standards Institute, 650, Route des Lucioles, F-06921 Sophia Antipolis Cedex. | Commission of the European Communities DG XIII/A/2 – (BU 31 1/7) Rue de la Loi 200/Wetstraat 200, B-1049 Bruxelles/Brussel. | [1] OV L 109, 26.4.1983., 8. lpp. --------------------------------------------------